
Z A P I S N I K

s 9. sjednice Vijeća Gradske četvrti Sesvete, održane 11. veljača 2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Željko Blažinović, Ivan Dokša, Željko Grbavac, Zorica Gregurić, Damir Grgić, Mihaela Husić, Stjepan Kezerić, Ivan Krivačić, Magdalena Kozarić Špoljarić, Matija Kralj, Vedran Ledinščić, Vladimir Marić, Ivana Vladimira Petric, Damir Pigac.

Nenazočni članovi Vijeća Gradske četvrti Sesvete: 
Petar Bajan, Ante Plazonić 
Nazočni radno, gosti i predstavnici tiska:
- Goran Horvat – voditelj II. područnog odsjeka prometnog redarstva
- Ivan Maloča – prometni redar
- Mario Đurković – predsjednik Vijeća Mjesnog odbora Đurđrekovec
- Zvonko Rumenjak - član Vijeća Mjesnog odbor Jelkovec
- Emil Mustapić - načelnik Policijske postaje Sesvete
- Katarina Jendruša - policijska službenica za prevenciju 
- Davor Erzić - član Vijeća Mjesnog odbora Soblinec
- Jadranka Barac – članica Vijeća Mjesnog odbora Novo Brestje
- Dubravka Lisičak – predsjednica Vijeća Mjesnog odbora Gajišće
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 16 članova Vijeća. Dalje navodi da je članovima Vijeća e-poštom poslan zapisnik s 8. sjednice Vijeća. Upitao je imaju li primjedbi na zapisnik.

Vijeće je isti usvojilo jednoglasno.

	Predsjednik je iznio prijedlog dnevnog reda 9. sjednice Vijeća Gradske četvrti Sesvete. Potom je predložio pošto se nije zaprimilo očitovanje Vijeća Mjesnog odbora Sesvetski Kraljevec da se iz dnevnog reda izbaci točka 3. Prijedlog zaključka o raspolaganju zemljišta na k.č.br. 8691 k.o. Sesvetski Kraljevec- davanje mišljenja. Također je predložio da se točka 7.1 Povećanje sigurnosti prometovanja na križanju Kašinske ceste i Trakošćanske ulice u Sesvetama raspravi na početku sjednice kako bi načelnik Policijske postaje Sesvete g. Mustapić mogao podnijeti izvještaj. Potom je stavio na glasanje izmjenu dnevnog reda.

Članovi Vijeća nemaju primjedbi na predloženi dnevni red te je isti usvojen jednoglasno.

DNEVNI RED :

1. Povećanje sigurnost prometovanja na križanju Kašinske ceste i Trakošćanske ulice u Sesvetama
1. Prijedlog Plana komunalnih aktivnosti Gradske četvrti Sesvete u 2022.
1. Prijedlog zaključka o utrošku sredstava s pozicije ostali nespomenuti rashodi poslovanja u 2022.
1. Prijedlog zaključka o raspolaganju zemljištem na k.č.br. 569 k.o. Sesvetski Kraljevec – davanje mišljenja 
1. Prijedlog zaključka o zahtjevu za kupnju zemljišta od Terma HGK d.o.o. – davanje mišljenja
1. Prijedlog zaključka o zahtjevu za postavljanje luna parka na k.č.br. 850/1 k.o. Sesvete – davanje mišljenja 
1. Razno.

/ Prelazi se na rad po dnevnom redu /

Ad 1) Povećanje sigurnosti prometovanja na križanju Kašinske ceste i Trakošćanske ulice u Sesvetama

Stjepan Kezerić dao je riječ načelniku Policijske postaje Sesvete g. Emilu Mustapiću da podnese kratki izvještaj o stanju kriminaliteta i prometa u Sesvetama.
Emil Mustapić navodi da je u 2020. g. bilo 633 kaznena djela od čega je riješenost bila 62 %, a u 2021. g. 648 kaznena djela od čega je riješenost 57 %. Potom navodi da je bilo 106 provala u kuće u 2021. g. te je 30 % riješenost. Također navodi da je u 2020. g. bilo 446 prekršaja što se tiče kršenja javnog reda i mira, a u 2021.g. 543 prekršaja. U cestovnom prometu bilo je 2020. g. 365 prekršitelja, a u 2021.g. 465 prekršitelja. Potom navodi da je u 2020. g. bilo 123 osobe ozlijeđeno, a u 2021. g. 156 ozlijeđenih u prometnim nesrećama. Poginulo je 3 osobe u 2020. g., a u 2021. g. 4 osobe je poginulo u prometnim nesrećama. Napomenuo je da Policijska postaja Sesvete više neće biti već će pripasti Policijskoj postaji Zagrebačkoj. Potom navodi da će upravni odjel i dalje ostati u Sesvetama, a promet će preuzeti Policijska postaja Heinzelova. 
U daljnjoj raspravi sudjeluju Zorica Gregurić, Vinko Batinić, Vladimir Marić, Ivan Krivačić, Matija Kralj, Ivan Dokša, Ivana Vladmira Petric, Željko Grbavac, Vedran Ledinščić i Emil Mustapić te se pričalo o razlici broja stanovnika prijavljenih u Policijskoj postaji Sesvete i podacima popisa stanovništva 2022. g. Također se pokrenula rasprava o problematici manjka zaposlenih u Policijskoj postaji Sesvete  i ne adekvatnom prostoru za rad policijskih službenika Sesveta. Potom su vijećnici predložili da se postave više kamera za nadzor brzine te je pokrenuta rasprava o prometnim jedinicama mladeži koje je jako teško naći jer nisu u mogućnosti raditi u vršnim satima zbog studiranja. Predloženo je da se u Novom Jelkovcu otvori ispostava zbog učestalog kršenja javnog reda i mira te ostalih prijava prema Policijskoj postaji Sesvete, ali prema sadašnjim saznanjima nije u planu otvaranje ispostave u Novom Jelkovcu. 
Emil Mustapić pohvalio je rad svojih policijskih službenika s obzirom na uvjete rada u kojem rade te je također pohvalio inicijativu preseljenja Policijske postaje Sesvete na novu lokaciju koja bi znatno olakšalo rad djelatnicima.
Stjepan Kezerić nadovezao se da je u budućnosti plan nakon izmjene Generalnog urbanističkog plana Sesveta preseliti Policijsku postaju Sesvete na prostor bivše tvornice Sljeme. Potom je zamolio načelnika g. Mustapića da predloži prijedlog prometnog rješenja križanja Kašinske ceste i Trakošćanske ulice.
Emil Mustapić navodi da samo semafor s kamerom može riješiti problem križanja Trakošćanske ulice i Kašinske ceste gdje se učestalo događaju prometne nesreće.
U daljnju raspravu oko spomenutog križanja uključili su se Marko Brkić i Vedran Lediniščić te su predložili postavu treptajućeg znaka „STOP“, postavu stupića, postavu uspornika prometa i pješački semafor kao privremene mjere dok se ne postavi semaforizacija kao trajno rješenje sigurnosti prometa na križanju Kašinske ceste i Trakošćanske ulice. 
Stjepan Kezerić pozvao je voditelja II. područnog odsjeka prometnog redarstva g. Gorana Horvata da iznese svoje stajalište za najbolje rješenje sigurnosti prometa na križanju Kašinske ceste i Trakošćanske ulice.
Goran Horvat navodi da se učestalo obilazi spomenuto križanje te prometni redari svakodnevno daju kazne za nepropisno parkiranje. Potom je  predložio da se postave stupići kako bi se spriječilo nepropisno parkiranje automobila na križanju te kako bi se povećala vidljivost pri izlazu na samo raskrižje. 
U daljnjoj raspravi sudjeluju Stjepan Kezerić, Marko Brkić, Željko Blažinović, Vedran Ledinščić, Emil Mustapić, Matija Kralj i Stipe Jurić te je odlučeno da se inzistira na postavi semafora s kamerom, a dok se ne postavi semafor kao interventnu mjeru zatražit će se postava uspornika prometa, stupića i treptajućeg znaka „STOP“.
Stjepan Kezerić navodi da će se ponovno poslati dopis prema nadležnom gradskom uredu da se interventno odredi mjera zaštite prometne sigurnosti na spomenutom križanju dok se ne postavi semafor. Potom je dao na glasanje prijedlog zaključka za postavu semafora s kamerom.

Vijeće je isti usvojilo jednoglasno.

Zaključak
o postavi semafora na križanju Trakošćanske ulice i Kašinske ceste u Sesvetama

/ Zaključak se prilaže zapisniku sjednice /

Ad 2) Prijedlog zaključka o Planu komunalnih aktivnosti Gradske četvrti u 2022.

Stjepan Kezerić navodi da je svima dostavljen Prijedlog Zaključka o Planu komunalnih aktivnosti Gradske četvrti u 2022. Potom pojašnjava da u odnosi na materijale koji su dostavljeni putem e-maila dodani su iznosi za nadzor u nove akcije te je zbog nemogućnosti izvođenja, izbačena akcija uređenja parkirališta u Gajišću na k.č.br. 1133/1 k.o. Sesvete, a povećani su iznosi za akcije asfaltiranja Ulice Ljiljana u Novom Brestju i ulicu Beštaki u Adamovcu. Također je ubačena i nova akcija projektiranja nogostupa u Đurđekovcu te je otvorio raspravu.

/ Nives Curić dolazi na sjednicu u 19,05/

Vinko Batinić, Ivana Vladimira Petric, Vladimir Marić, Marko Brkić i Ivan Dokša predlažu sazivanje sastanak s pomoćnikom pročelnika g. Dinkom Bilićem i nadležnim Sektorom za promet kako bi struka odredila prijedloge rješenja nedostatka parkirnih mjesta na području Gajišća.
Stjepan Kezerić navodi da će zatražiti sazivanje sastanka s pomoćnikom pročelnika g. Dinkom Bilićem i pomoćnikom pročelnika g. Mariom Miličevićem.
Željko Grbavac apelira da je u Planu komunalnih aktivnosti za 2021. g. bilo izrada projektne dokumentacije za izgradnju nogostupa na Glavnoj ulici do Varaždinske ceste u Popovcu i postava rasvjete na tom području te nije realizirano u prošloj godini, a sada u ovom prijedlogu Plana komunalnih aktivnosti za 2022.g. nema navedenih stavaka te predlaže da se uvrsti spomenuti prijedlozi zbog sigurnosti pješaka. 
Ivan Krivačić nadovezao se da je izbačeno jer nije bilo navedena pješačko – biciklistička staza te smatra da je dugotrajno rješenje projektirati odmah i biciklistički stazu. Predlaže da se zahtjev promjeni te će se ubaciti u Plan komunalnih aktivnosti za 2022. g, projektiranje pješačko – biciklističke staze na Glavnoj ulici do Varaždinske ceste u Popovcu. Potom naglašava da je primijetio puno krivih i nepotpunih prijedloga vijeća mjesnih odbora. Također navodi da je primijetio razlike u stavkama i iznosima koje nisu bile na Povjerenstvu za promet, ceste, nogostupe, puteve i asfaltne površine, a sada se nalaze u prijedlogu Plana komunalnih aktivnosti za 2022. g. te se i iznosi razlikuju. Potom navodi da generalno nema odstupanja od ukupnog iznosa koji je na Povjerenstvu određen, ali je morao izraziti nezadovoljstvo te predlaže bolju koordinaciju ako bude izmjena.
Stipe Jurić nadovezao se da je problem rješavanje imovinsko – pravnih odnosa ako će se projektirati pješačko – biciklistička staza. Potom pojašnjava da sadašnji koridor uz prometnicu je dovoljan samo za izgradnju nogostupa. 
Ivana Vladmira Petric podržava prijedlog g. Ivana Krivačića da se odmah radi projekt za pješačko – biciklističku stazu. 
Željko Grbavac navodi da ostaje pri prijedlogu izrade projektne dokumentacije za izgradnju nogostupa kako bi se čim prije izgradio zbog sigurnosti svih građana.
Stjepan Kezerić navodi da će se staviti u Plan komunalnih aktivnosti za 2022. g. Gradske četvrti Sesvete izrada projektne dokumentacije za izgradnju nogostupa u Glavnoj ulici do Varaždinske ceste u Popovcu.
Vedran Ledinščić apelira da u Planu komunalnih aktivnosti za 2022. g. Gradske četvrti Sesvete nema osiguranih sredstava za idejni projekt SRC Luka. Predložio je tematsku sjednicu u ožujku za SRC Luka. Također Ivana Vladimira Petric podržava prijedlog Vedrana Ledinščića. 
Stjepan Kezerić navodi da se prvo mora dobiti službeni odgovor od Gradskog ureda za obrazovanje, sport i mlade kako bi se točno utvrdilo s kojom površinom se može raspolagati s obzirom da je oko Osnove škola Luka obuhvat zone D5 te nakon toga se mora sazvati tematska sjednica s predstavnicima svih sportskih klubova iz Sesveta da se odredi točan sadržaj i tek onda se ide u projektiranje.
Matija Kralj navodi da je potrebno vidjeti što je s Urbanističkim planom za SRC Luka, a tek onda izdvojiti sredstva za projekt. Potom navodi da je glavni problem duplo manje sredstava u Planu komunalnih aktivnosti Gradske četvrti Sesvete za 2022.g.
Željko Blažinović postavio je upit kada će biti završeno igralište u Belovaru. Potom predlaže da kada počnu radovi na izgradnji igrališta u Belovaru, da se pozove Povjerenstvo za igrališta i parkove. Također apelira da nije dovoljan kapacitet primitka djece budućeg dječjeg vrtića u Sesvetskom Kraljevcu te smatra da bi se trebalo reagirati jer su potrebe puno veće. 
Stjepan Kezerić odgovorio je da čim dozvole vremenski uvjeti nastavlja se izgradnja igrališta u Belovaru. 
Nives Curić izrazila je nezadovoljstvo financiranja dječjih vrtića u Planu komunalnih aktivnosti Gradske četvrti Sesvete za 2022. g.. Također navodi da uskoro neće biti moguće financirati dječje vrtiće.
Vinko Batinić slaže se s Ivanom Krivačićom oko izmjene iznosa u prijedlogu Plana komunalnih aktivnosti za 2022. g.
Stjepan Kezerić navodi da točni iznosi se ne mogu znati sve dok radovi nisu završeni tako da su ovo sve procijenjene vrijednosti u prijedlogu                                                                                                                                   Plana komunalnih aktivnosti za 2022. g. 
Damir Pigac navodi da je primijetio također odstupanja stavaka koje se sada nalaze u prijedlogu Plana komunalnih aktivnosti za 2022. g., a nisu bile na njegovom Povjerenstvu za igralište i parkove.
Stipe Jurić nadovezao se da u Planu komunalnih aktivnosti postoji samo jedna točka -  Igrališta i zelene površine, pod koju spadaju više povjerenstava, pa tako da je tu odlučivalo i Povjerenstvo za obrazovanje, kulturu, šport i predškolski odgoj.
Zorica Gregurić postavila je upit zašto je umanjen iznos za 200.000,00 kuna za otkup zemljišta za izgradnju igrališta u Dumovcu. 
Stipe Jurić odgovorio je da je stigla obavijest od vlasnice zemljišta, da odustaje od prodaje istih te Vijeće Mjesnog odbora Dumovec ima još jednu lokaciju gdje bi se moglo izgraditi igralište. Potom pojašnjava da za otkup zemljišta na novoj lokacije nije potreban iznos od 700.000,00 kuna jer je zemljište manje površine od prethodnog te je iz toga razloga umanjen iznos u Planu komunalnih aktivnosti za 200.000,00 kuna.
Zorica Gregurić postavila je upit zašto je umanjena stavaka za uređivanje nogostupa i pješke staze u Gajišću.
Stjepan Kezerić ponovno pojašnjava da svi iznosi u Planu komunalnih aktivnosti ne mogu biti točni sve dok radovi nisu završeni i ne zaprime se troškovnici, tako da će se tu događati odstupanja, nekada će biti potrebno izdvojiti više sredstava koja nisu bila predviđena, a nekada manje od predviđenog. 
Magdalena Kozarić Špoljarić izrazila je nezadovoljstvo ulaganja u uređenje Hrvačkog kluba Sesvete u iznosu od 615.000,00 kuna te smatra da bi se trebalo ulagati i u druge sportove. Potom je zatražila troškovnike unazad 5 g. vezano za sva ulaganja u Hrvački klub Sesvete.
Stjepan Kezerić navodi da je Vijeće Gradske četvrti u proteklim godinama ulagalo i u druge klubove u Sesvetama, pa je naveo za primjer ulaganja u Nogometni klub Sesvetski Kraljevec u iznosi od 1.500.000, kuna, u Nogometni klub Sesvete uloženo je 2.000.000,00 kuna, uređuje se Sportski centar u  Kelekovoj itd. Također navodi da je Hrvački klub Sesvete najstariji klub te smo imali i olimpijca iz Sesveta.
Vinko Batinić nadovezao se da su hrvači ponos Sesveta. Potom navodi da zbog nedostatka sredstava se stvara rivalstvo između urbanog i ruralnog dijela Sesveta. Navodi da bi Grad Zagreb trebao financirati veće projekte. 
Željko Blažinović nadovezao da na Vinka Batinića te predlaže da se Gradska četvrt Sesvete podijeli na Gradsku četvrt Sesvete - sjever i na Gradsku četvrt Sesvete kako bi se olakšala problematika Prigorja i urbanog dijela Sesveta.
Nives Curić i Ivan Krivačić izrazili su nezadovoljstvo izgradnjom atletske staze i skoka u dalj kod Gimnazije Sesvete. 
Stjepan Kezerić navodi da je zahtjev Gimnazije Sesvete bila izgradnja atletske staze i skoka u dalj te će se odobriti i Atletskom klubu Sesvete da se koriste istom. 

Nakon rasprave, članovi Vijeća su glasovali te je većinom glasova, s 13 glasova „za“, 2  protiv i 2 suzdržana glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2021.

/ Zaključak se prilaže zapisniku sjednice /

/ Marko Brkić odlazi sa sjednice u 20,10/
/ Vladimir Marić odlazi sa sjednice u 20,10/

Ad 3) Prijedlog zaključka o utrošku sredstava s pozicije ostali nespomenuti rashodi poslovanja u 2022. g.

Stjepan Kezerić navodi da je svima dostavljen prijedlog zaključka o utrošku sredstava s pozicije ostali nespomenuti rashodi poslovanja u 2022.g. Potom pojašnjava da su sredstva umanjena sa dosadašnjih 200.000,00 kuna na 50.000,00 kuna. 
Ivana Vladimira Petric predlaže da se financira prijevoz učenicima Gimnazije Sesvete koji idu na natjecanje u Osijek iz matematike.
Stjepan Kezerić navodi da će razgovarati s nadležnim gradskim uredom da se odobri za prijevoz na natjecanje, ali da Vijeće Gradske četvrti Sesvete nema mogućnost financirati u tu namjenu.

Nakon rasprave vijeće je jednoglasno donijelo

Zaključak
o utrošku sredstava s pozicije ostali nespomenuti rashodi poslovanja u 2022. g. 

/ Zaključak se prilaže zapisniku sjednice /
Ad 4) Prijedlog zaključka o raspolaganju zemljišta na k.č. br. 569 k.o. Sesvetski Kraljevec - davanje mišljenja

[bookmark: _GoBack]Stjepan Kezerić navodi da je svima dostavljen Prijedlog zaključka o raspolaganju zemljišta k.č.br. 569 k.o. Sesvetski Kraljevec te je izvijestio kako je Vijeće Mjesnog odbora Sesvetski Kraljevec donijelo pozitivno mišljenje. Potom je otvorio raspravu
U raspravi sudjeluju Zorica Gregurić, Ivan Krivačić, Željko Grbavac, Stipe Jurić, Matija Kralj i Damir Pigac.
 
Daljnje rasprave nije bilo, Vijeće je jednoglasno donijelo.

Zaključak
o mogućnosti raspolaganja za zemljište k.č. br. 569 k.o. Sesvetski Kraljevec

/ Zaključak se prilaže zapisniku sjednice /


Ad 5) Prijedlog zaključka o zahtjevu za kupnju zemljišta od Terma HGK d.o.o.- davanje mišljenja

Stjepan Kezerić navodi da je svima dostavljen Prijedlog zaključka o zahtjevu za kupnju zemljišta od Terma HGK d.o.o. te je izvijestio kako je Vijeće Mjesnog odbora Jelkovec donijelo pozitivno mišljenje. Potom je otvorio raspravu.

Daljnje rasprave nije bilo, Vijeće je s 10 glasova „za“ i 5 suzdržana glasa donijelo.

Zaključak
o raspolaganju zemljištem na k.č. br. 3670/1, 3671, 3673, 3678/1, 3678/2 sve k.o. Sesvete za TERMA HGK d.o.o.

/ Zaključak se prilaže zapisniku sjednice /

/ Željko Blažinović odlazi sa sjednice u 20,30/




Ad 6) Prijedlog zaključka o zahtjevu za postavljanje luna parka na k.č.br. 850/1 k.o. Sesvete – davanje mišljenja

Stjepan Kezerić navodi da je svima dostavljen Prijedlog zaključka o zahtjevu za postavljanje luna parka na k.č.br. 850/1 k.o. Sesvete. Potom je dao kratko obrazloženje te je otvorio raspravu. 

Daljnje rasprave nije bilo, Vijeće je s 13 glasova „za“ i 1 suzdržan glas donijelo.

Zaključak
o zahtjevu za postavljanje luna parka na k.č.br. 850/1 k.o. Sesvete 

				/ Zaključak se prilaže zapisniku sjednice /

Ad 7) Razno
	
	Stjepan Kezerić otvorio je raspravu.
Ivan Dokša traži da se poveća kubikaža do 10 m3 za subvencionirani dovoz vode ljudima koji nemaju pitku vodu. 
Stjepan Kezerić navodi da je već zatraženo, ali da nismo zaprimili odgovor te će se tražiti požurnica. 
Željko Grbavac i Ivana Vladimira Petric predlažu da Zrinjevac održava okoliš oko Gimnazije Sesvete.
Stjepan Kezerić navodi da površina oko škola nije u ingerenciji Zrinjevca, ali će se poslati dopis prema Zrinjevcu. Potom pojašnjava da bi ravnateljica Gimnazije Sesvete trebala prvo poslati zahtjev te se onda dalje može postupati po istom.
Željko Grbavac postavio je upit vezano za uklanjanje derutnog kioska na Zagrebačkoj cesti.
Stjepan Kezerić odgovorio je da su komunalni redari odbijali ukloniti kiosk, ali je pronađen vlasnik koje se obvezao da će ukloniti kiosk u roku od tjedan dana.
Željko Grbavac apelira da bi se trebala pokrenuti inicijativa za izmjenu Generalnog urbanističko plana Sesveta.
Stjepan Kezerić navodi da će se poslati dopis u kojoj je fazi izmjena Generalnog urbanističkog plana Sesveta.
Vinko Batinić postavio je upit vezano za most preko Vuger potoka. Potom je upitao kada kreće preasfaltiranje Ulice Ljudevita Posavskog te izgradnja nogostupa u Dubokom jarku.
Stjepan Kezerić odgovorio je da most preko Vuger potoka ide uskoro čim prođe javna nabava. Ulica Ljudevita Posavskog je planirana da se radi u ljetnim mjesecima kada nema gužve, a izgradnja nogostupa u Dubokom jarku se nastavlja nakon javne nabave.
Ivan Dokša nadovezao se da je primijetio u Dubokom jarku kako se  stvara močvara zbog radova te bi se trebalo poslati Zagrebačkim cestama da očiste kanal na dnu Dubokog jarka. 
Stjepan Kezerić navodi da će se poslati dopis prema Zagrebačkim cestama.
Damir Pigac predlaže da se uzme u obzir objekt u Sesvetskom Kraljevcu u Ulici Petra Svačića kbr. 5 kao prostor za vrtić. Navodi da je prije 3 g. bio tu već vrtić, ali je zatvoren.
Stjepan Kezerić pohvaljuje inicijativu te navodi da će se izvidjeti mogućnost preuređenja za dječji vrtić. 
Vedran Leinščić postavio je upit vezano za izgradnju sportskog igrališta kod Osnovne škole Luka.
Stjepan Kezerić odgovorio je da u koordinaciji sa Gradskim uredom za obrazovanje, sport i mlade će se dogovoriti izgradnja sportskog igrališta. 
Matija Kralj apelira da nije gotova lokacijska dozvola niti otkupljeno zemljište za pružni prijelaz na Jelkovečkoj cesti. Potom je zamolio da se pošalje požurnica za denivelaciju pružnog prijelaza na Jelkovečoj cesti.
Stjepan Kezerić navodi da će se poslati požurnica za denivelaciju pružnog prijelaza na Jelkovečkoj cesti.
Ivan Krivačić predlaže da se prometnica uz sud na Industrijskoj cesti nazove „Matije Korvina“.
Stjepan Kezerić navodi da će se na slijedećoj sjednici uvrstiti spomenuti prijedlog na dnevni red. 
Vinko Batinić predlaže da se na temelju prijedloga Vladimira Marića pošalje zaključak u obliku nezadovoljstva radom Gradske uprave zbog nerješavanja problema Sesveta.
Stipe Jurić navodi da je potrebno neposredno prije sjednice dostaviti točan tekst zaključka  kako bi se moglo uvrstiti kao prijedlog na dnevni red o kojem bi se onda glasalo. Vijeće Gradske četvrti može poslati samo dopis u ovom trenutku, a na slijedećoj sjednici ako se izglasa može se donijeti zaključak.
Vinko Batinić predlaže da se pošalje dopis, a na slijedeću sjednicu će se staviti onda kao točka dnevnog reda. 
Magdalena Kozarić Špoljarić zamolila je da svi prijedlozi budu dostavljeni bar dan prije sjednice.
Ivana Vladimira Petric nadovezala se na Vinka Batinića i Vladimira Marića zbog čega predlažu da Vijeće izrazi nezadovoljstvo radom Gradske uprave. Pojasnila je da je denivelacija pružnog prijelaza Jelkovečke ceste stavljena kao 3. prioritet te smatra da se uskoro neće riješiti. 	Ivan Krivačić nadovezao se da nema dokumentacije za pružni prijelaz preko Jelkovečke ceste ta da postoje prioriteti.

	 

	Daljnje rasprave nije bilo, te je Vijeće završilo s radom u 21,20.





KLASA: 026-02/20-001/232
URBROJ: 251-06-11-12-21-2
Sesvete, 11. veljača 2022. 						    Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić


